CELEX: C2007/315/06
Language: bg
Date: 2007-12-22 00:00:00
Title: Дело C-20/05: Решение на Съда (трети състав) от 8 ноември 2007 г. (преюдициално запитване, отправено от Tribunale di Forlì — Италия) — Наказателно производство срещу Karl Josef Wilhelm Schwibbert (Директива 98/34/ЕО — Процедура за предоставяне на информация в областта на техническите стандарти и регламенти — Задължение за предоставяне на проектите за технически регламенти — Национален закон, налагащ задължение за поставяне на отличителния знак на националния орган, отговорен за събирането на авторски възнаграждения, върху пуснатите на пазара компакт дискове — Понятие за технически регламент)

22.12.2007   
            
            
               BG
            
            
               Официален вестник на Европейския съюз
            
            
               C 315/4
            
         Решение на Съда (трети състав) от 8 ноември 2007 г. (преюдициално запитване, отправено от Tribunale di Forlì — Италия) — Наказателно производство срещу Karl Josef Wilhelm Schwibbert
   (Дело C-20/05) (1)
   
   (Директива 98/34/ЕО - Процедура за предоставяне на информация в областта на техническите стандарти и регламенти - Задължение за предоставяне на проектите за технически регламенти - Национален закон, налагащ задължение за поставяне на отличителния знак на националния орган, отговорен за събирането на авторски възнаграждения, върху пуснатите на пазара компакт дискове - Понятие за технически регламент)
   (2007/C 315/06)
   Език на производството: италиански
   Препращаща юрисдикция
   Tribunale di Forlì
   Страна в главното наказателно производство
   Karl Josef Wilhelm Schwibbert
   Предмет
   Преюдициално запитване — Tribunale di Forlì — Тълкуване на членове 3 ЕО, 23-27 ЕО и на Директива 92/100/EИО на Съвета от 19 ноември 1992 година относно правото на отдаване под наем и в заем и относно някои права, сродни на авторското право в областта на интелектуалната собственост (ОВ L 346, стр. 61; Специално издание на български език, 2007 г., глава 17, том 1, стр. 120) — Съвместимост на национален закон, който налага поставяне на съкращението на националния орган, отговорен за събирането на авторски възнаграждения, върху всички носители на кинематографски или аудиовизуални произведения, които са пуснати на пазара.
   Диспозитив
   Директива 98/34/EО на Европейския парламент и на Съвета от 22 юни 1998 година, установяваща процедура за предоставянето на информация в сферата на техническите стандарти и регламенти и правила относно услугите на информационното общество, изменена с Директива 98/48/ЕО на Европейския парламент и на Съвета от 20 юли 1998 година, трябва да се тълкува в смисъл, че национални разпоредби като въпросните в главното производство, доколкото след въвеждането на Директива 83/189/ЕИО на Съвета от 28 март 1983 г., установяваща процедура за предоставянето на информация в сферата на техническите стандарти и регламенти, установяват задължението за поставяне на отличителния знак „SIAE“ върху компакт дискове с произведения на изобразителното изкуство с цел търговия в съответната държава-членка, съставляват технически регламент, който поради това че не е съобщен на Комисията, не може да се изтъкне срещу частноправен субект.
   
      (1)  ОВ C 93, 16.4.2007 г.